পাঠশালা সাউথ এশিয়ান মিডিয়া ইনস্টিটিউট

পাঠশালা সাউথ এশিয়ান মিডিয়া ইনস্টিটিউট হলো বাংলাদেশের ঢাকায় অবস্থিত একটি বিশেষায়িত গণমাধ্যম শিক্ষাপ্রতিষ্ঠান। ঢাকা বিশ্ববিদ্যালয় অধিভুক্ত প্রতিষ্ঠানটি গণমাধ্যম বিষয়ক শিক্ষা, বিশেষ করে আলোকচিত্র, চলচ্চিত্র ও মাল্টিমিডিয়া বিষয়ে শিক্ষা প্রদান করে থাকে।

 ইতিহাস 
১৯৯৮ সালে বাংলাদেশের প্রখ্যাত আলোকচিত্রী ও আন্দোলনকর্মী শহিদুল আলম পাঠশালা প্রতিষ্ঠা করেন। দক্ষিণ এশিয়ার ভিজ্যুয়াল মিডিয়া ও গণমাধ্যম বিষয়ে উচ্চশিক্ষা প্রদানের লক্ষ্য থেকে এই প্রতিষ্ঠানটি প্রতিষ্ঠা করা হয়েছিল।

 শিক্ষার বিভাগ 
পাঠশালায় স্নাতক ও স্নাতকোত্তর পর্যায়ে আলোকচিত্র, চলচ্চিত্র, মাল্টিমিডিয়া সাংবাদিকতা ও ভিজ্যুয়াল আর্টসের উপরে বিভিন্ন বিষয়ে শিক্ষার সুযোগ রয়েছে। ব্যবহারিক শিক্ষা, সৃজনশীল চিন্তনদক্ষতা ও মিডিয়া প্রযোজনায় নৈতিক মূল্যায়নে বিশেষ গুরুত্ব প্রদান করা হয়।

 উল্লেখযোগ্য শিক্ষক ও শিক্ষার্থী 
অভিজ্ঞ আলোকচিত্রী, চলচ্চিত্রকার ও গণমাধ্যমকর্মীরা পাঠশালার শিক্ষক হিসেবে তাদের অভিজ্ঞতা শিক্ষার্থীদের মাঝে বিতরণ করেন। প্রতিষ্ঠানের পরিচালনা পর্ষদের সদস্যদের মধ্যে উল্লেখযোগ্য হলেন সৈয়দ মনজুরুল ইসলাম, জিয়া রহমান, শহিদুল আলম, রেহনুমা আহমেদ, সামিনা লুৎফা, ফাহমিদুল হক, তানজিম ওয়াহাব, মির্জা তাসলিমা সুলতানা, রিফাত ফেরদৌস, খন্দকার তানভির মুরাদ, খ ম হারুন প্রমুখ। 

পাঠশালার উল্লেখযোগ্য শিক্ষার্থীদের মধ্যে রয়েছেন জিএমবি আকাশ, মুনেম ওয়াসিফ, অ্যান্ড্রু বিরাজ, প্রীত রেজা, সরকার প্রতিক, সাইফুল হক ওমি, খালেদ হাসান প্রমুখ।

 জনসংযোগ ও স্বীকৃতি 
পাঠশালা বিভিন্ন সামাজিক প্রকল্পে নিজেদের সংযুক্ত করেছে, যেখানে মিডিয়া ইতিবাচক পরিবর্তন ও প্রচারণায় ব্যবহার করা যায়। ভিজুয়াল মাধ্যম ও প্রামাণ্যচিত্রের মাধ্যমে সামাজিক সমস্যাগুলোকে তুলে ধরত্র পাঠশালা বিভিন্ন স্থানীয় ও আন্তর্জাতিক সংগঠনের সাথে কাজ করেছে।

মিডিয়া বিষয়ে শিক্ষা ও প্রামাণ্যচিত্র নির্মাণের অভ্যাসের জন্য পাঠশালা স্থানীয় ও আন্তর্জাতিক পর্যায়ে বিভিন্ন স্বীকৃতি লাভ করেছে। এছাড়াও বিভিন্ন সংবাদমাধ্যমে পাঠশালাকে নিয়ে ফিচারধর্মী প্রবন্ধ প্রকাশিত হওয়ার পাশাপাশি প্রতিষ্ঠানের শিক্ষার্থীদের অনবদ্য অর্জনের জন্য পাঠশালা পুরস্কৃত হয়েছে।

 তথ্যসূত্র 

 বহিঃসংযোগ  
 প্রাতিষ্ঠানিক ওয়েবসাইট

বিষয়শ্রেণী:ঢাকা বিশ্ববিদ্যালয়